Odense Adresse-Contoirs Efterretninger, 1835-01-30
Den almindelige Afvæbning har længe været en Gjenstand for de større Magters Overveielse; men uovervindelige Hindringer ere hidtil stedse traadte i Veien for Udførelsen af denne Plan. Jmidlertid synes nu en vigtig Omstændighed at give den Mening Vægt, at Preussen i denne Henseende agter at foregaae med et godt Exempel: Finantstilstanden kræver nemlig Besparelser, og almindeligen henvender sig da Blikket paa Hæren, som den eneste Green i Bestyrelsen, hvor det er muligt at spare i det Store, og Man vil vide, at dens Budget virkeligen skal nedsættes fra 26 til 20 eller 21 Millioner. Som Man erfarer er denne Afvæbning allerede begyndt, idet der er ankommen Ordre til Wetzlar, hvor en Bataillon af det 19de Jnfanterie-Regiment ligger, at sætte dette paa Fredsfod. Ogsaa mener Man, at i Østerrig torde ligeledes financielle Grunde have en lignende Følge. Et andet fredeligt Tegn er den Forsikkring af den i saadanne Tilfælde almindeligviis vel underrettede Frankfurter Journal, at Fyrst Lubecki ikke er, som de franske Tidender have sagt, bleven sendt af den russiske Keiser til Paris, for paa det Jvrigste og Skarpeste at fremskynde Afgjørelsen af Ruslands Fordringer, men først paa gjentagen Begjering af selve det franske Ministerium, for Paris at prøve de forskjellige Dokumenter med de franske Ministre og da at tilveiebringe Verification af de talrige og størstedeels meget indviklede Fordringer. En anden Omstændighed, som ellers let kunde bidrage til atter at formorkeden sidste Tids lysere Fredsudsigter, er, at Carlistkrigen i Spanien synes at have taget en saadan Vending, at Mani London begyndte at troe, at en Mægling fra Engellands og Frankerigs Side, uagtet den eiendommelige Vanskelighed den frembyder, snart maatte indtræde. Fra Spanien. lyde nemlig Efterretningerne foruroligende for Christinernes Sag. Carlistchefen Eraso skal - saa hedder det i de carlistiske Beretninger - uformodet være gaaet over Ebro paa Gammel-Castiliens Grund have overfaldet en Bataillon af Provindsial=Regimentet fra Granada, der efter Nogle var over 500 Md. stærkt, omringet den, taget hele Mandskabet tilfange og paa Sumalacarreguis befaling i tre Dage have skudt dem Alle; tillige skal Eraso have forenet sig med Villalolobos, som førte en Rytterskare til Jnsurgenterne. Ere end disse carlistiske Beretninger maaskee noget overdrevne, indrømmer dog selv den Madrider Gaceta" af 10 d., at Eraso virkeligen er brudt op til Gammel-Castilien; at han der har forenet sig med Villalolobos; at begge i Spidsen for 3000 Md. tilfods og 250 Ryttere have udøvet de sædvanlige Grusomheder; at fremdeles Marquis de Campoverde kun har kunne stille sig imod dem med 300 Md. tilfods og nogle faa Ryttere, og har maattet vige Marken for deres store Overlegenhed; samt at General La tre og Oberst Jriarte nu drage imod Jnsurgenterne. Efter nogle Beretninger havde Eraso kun taget 160 Christinos tilfange, og af disse ikkun skudt Anførerne, en Kapitain og fire Lieutenanter. Efter Breve fra Pampelona af 13 d.,der ogsaa bekræfte nogle Enkeltheder ved Erasos Overgang over Ebro o. s. v., vare syv fangne Officerer blevne skudte i Nærheden af Bilbao. De tilføie, at Dagen forud var en stærk Afdeling bleven sendt til Lumbier, hvor fire CarlistBatailloner havde indtaget en Stilling, og at Mina, om hvem det ogsaa hedder, at han havde organiseret 19 Batailloner, for at danne den aktive Armee, – den 13 d. selv forlod Staden, for at stille sig i Spidsen for Tropperne og lede Angrebet personlig. Under samme Datum havde Mina selv fra Pampelona skrevet til en af sine fortroligste Venner i London, at han, ved i Træfningen ved Lumbier at blive gjennemblødet og forkjølet, atter var bleven angreben af sin Sygdom, men at han nu følte sig bedre og vilde snart personlig rykke i Feldten; at alle hans Stridskræfter vare organiserede efter et nyt System, og første Division stillet under Oberst Seoanes Kommando. J denne Skrivelse lover han tillige, snart at udføre noget Afgjørende. Vigtige Begivenheder torde saaledes hvert Øieblik ventes, dersom ikke en Efterretning i "National skulde bekræfte sig, at den franske Regjering skulde have modtaget en Telegraphdepesche, som den dog ikke har offentliggjort, hvorefter Mina atter skulde have faaet et Tilbagefald, og hans Tilstand være betænkeligere end nogensinde.